גיל לימון

גיל לימון (נולד ב-30 במרץ 1977) הוא עורך דין ישראלי ודוקטור למשפטים. החל מאוגוסט 2021 מכהן כמשנה ליועץ המשפטי לממשלה (משפט ציבורי-מנהלי). קודם לכן שימש עוזרו הבכיר של היועץ המשפטי לממשלה, אביחי מנדלבליט.

== ביוגרפיה ==
גיל לימון נולד וגדל בחיפה, בן לבלה ואלכס לימון. למד כעתודאי באוניברסיטה העברית בירושלים וסיים בהצטיינות תואר ראשון במשפטים ובמנהל עסקים ותואר שני במשפטים. במהלך לימודיו שימש עוזר מחקר לפרופ' רות לפידות.

בשנת 1999 החל לשרת בפרקליטות הצבאית, כעוזר היועץ המשפטי לאזור יהודה והשומרון. בהמשך מונה לראש מדור ביטחון ופלילי בלשכת היועץ המשפטי לאזור יהודה והשומרון, ובמסגרת תפקיד זה ריכז בין היתר את הטיפול המשפטי בהקמת גדר הביטחון, בכלל זה את ההתמודדות עם מאות עתירות בעניין שהוגשו לבג"ץ מצד גורמים פלסטינים וישראלים. בשנותיו בפרקליטות הצבאית התמחה בעריכת דין.

בין השנים 2007–2009 יצא לחופשה משירותו הצבאי בפרקליטות הצבאית לצורך לימודי דוקטורט. בתקופה זו נסע בעקבות אשתו לניו יורק, שם שימש יועץ משפטי של המשלחת הישראלית לאו"ם, תחת שגרירי ישראל באו"ם דן גילרמן וגבריאלה שלו. באותה תקופה שימש גם כעוזר מחקר של פרופ' יובל שני במכון לאוטרפכט (Lauterpacht) לחקר המשפט הבינלאומי בפקולטה למשפטים של האוניברסיטה העברית והיה עמית אורח באוניברסיטת קיימברידג' באנגליה. עבודת הדוקטורט של לימון, שהוגשה בשנת 2013 ועסקה בנושא התיאום בין ענפי המשפט שחלים על מאבק בטרור, פורסמה לאחר מכן כספר – "המאבק בטרור בראי המשפט הבין-לאומי" (2016). כן פרסם מאמרים אקדמיים בתחום זה. בשנת 2009, במהלך לימודיו לדוקטורט, זכה בפרס כרמון.<ref>[https://davis.huji.ac.il/book/זוכי-פרס-כרמון-בעבר זוכי פרס כרמון בעבר], המכון ליחסים בינלאומיים על-שם לאונרד דייוויס, הפקולטה למדעי החברה, האוניברסיטה העברית בירושלים</ref>

בשנת 2009 שב לשירות בפרקליטות הצבאית ושימש כראש מדור ביטחוני ומשפטי במחלקת הדין הבינלאומי. בתפקיד זה, שאליו נכנס זמן קצר אחרי פרסום דו"ח גולדסטון המותח ביקורת חריפה על התנהלותו של צה"ל במבצע עופרת יצוקה, מונה לרכז את המאבק המשפטי בדה־לגיטימציה של מדינת ישראל, ובכלל זה היה אחראי על חיבור המסמך שהוגש למזכ"ל האו"ם, ובו תיאור התזה המשפטית והציבורית של ישראל בנושא ההגנה העצמית מול הטרור, לצד הניסיונות לצמצם ככל הניתן את הפגיעה באוכלוסייה אזרחית. כמו כן, עסק בין היתר בטיפול המשפטי בפרשת המשט הטורקי לעזה בשנת 2010.

בתפקידו האחרון בפרקליטות הצבאית שימש כסגן פרקליט מרכז וחיל האוויר בפרקליטות הצבאית.

=== עוזר מזכיר הממשלה והיועץ המשפטי לממשלה ===
בשנת 2013, עם מינויו של אלוף (מיל') אביחי מנדלבליט, שכיהן כפרקליט הצבאי הראשי בתקופת שירותו של לימון במחלקת הדין הבינלאומי, למזכיר הממשלה, החל לימון לשמש כיועצו הבכיר.<ref></ref> בתפקיד זה עסק לימון, בין היתר, בעניינים המשפטיים הנוגעים להתיישבות הישראלית ביהודה ושומרון.

בפברואר 2016, עם מינויו של מנדלבליט ליועץ המשפטי לממשלה, מונה לימון לעוזרו הבכיר. במסגרת תפקידו היה מעורב בקבלת החלטות בתיקים הפליליים הנמצאים על שולחנו של היועץ המשפטי לממשלה, ובכלל זה השתתף בדיוני היועץ המשפטי לממשלה לקראת הגשת כתבי האישום בתיקי נתניהו, ותמך בהגשת כתב אישום על שוחד בתיק 4000. באותו עניין, בין היתר, דחה את בקשת עורכי דינו של נתניהו לקיים את השימוע בעניינו בשידור חי<ref></ref> וייצג את עמדת היועץ המשפטי בפני ועדת ההיתרים בעניין המימון להגנת נתניהו.

כמו כן, היה אחראי על קשרי לשכת היועץ עם משרד ראש הממשלה, השרים והכנסת ועמד בראש הדסק הציבורי, המנהלי והבינלאומי של לשכת היועץ, שעסק, בין היתר, בסוגיות משפטיות בנושאי ביטחון וההתיישבות הישראלית ביהודה ושומרון.

=== המשנה ליועץ המשפטי לממשלה (משפט ציבורי מנהלי) ===

==== ממשלת ישראל ה-36 ====
בתחילת אוגוסט 2021 בחרה ועדת איתור, בראשה עמד היועץ המשפטי לממשלה אביחי מנדלבליט, פה אחד, בגיל לימון למשנה ליועץ המשפטי לממשלה (משפט ציבורי-מנהלי), במקומה של דינה זילבר, שסיימה את תפקידה בדצמבר 2020.<ref></ref><ref></ref> סמוך לאחר מכן אישרה ממשלת ישראל ה-36 את המינוי.<ref></ref>

באוקטובר 2021 העביר לימון חוות דעת לוועדת הבדיקה הממשלתית לבחינת הדרכים למניעת אסונות דוגמת האסון בנחל צפית, ובה הביע את עמדתו שעל משרד הביטחון, משרד ההתיישבות ומשרד החינוך לפקח על הסדרי הבטיחות במכינות הקדם-צבאיות, כולל פעילויות חוץ, בניגוד לעמדתם של אותם משרדים.<ref></ref>

במסגרת תפקידו אחראי על תחום ניגודי העניינים בממשלת ישראל ושלוחותיה, ההפרדה בין גברים ונשים,<ref></ref> מינויים בשירות הציבורי,<ref></ref> מגבלות בתקופת בחירות, ועוד.

במאי 2022 העמיד שר המשפטים גדעון סער את לימון בראש צוות בין משרדי לבחינת סמכויות בתי המשפט לעניינים מינהליים.<ref>[https://www.gov.il/he/departments/publications/Call_for_bids/call-13-07-22 קול קורא לקבלת התייחסויות בנושא סמכות בתי המשפט לעניינים מינהליים], 13 ביולי 2022, באתר משרד המשפטים</ref>

==== ממשלת ישראל ה-37 ====
בתחילת פברואר 2023 פרסם חוות דעת, על דעת היועצת המשפטית לממשלה גלי בהרב-מיארה, לפיה על ראש הממשלה בנימין נתניהו להימנע מלעסוק ברפורמה המשפטית בישראל בשל חשש לניגוד עניינים.<ref></ref> בהמשך, לצד אביטל סומפולינסקי ועל דעת בהרב-מיארה, פרסם חוות דעת לפיה תיקון לחוק יסוד: הממשלה, לפיו ביטול הלכת דרעי-פנחסי באמצעות חוק יסוד הקובע כי מינוי שר יהיה כפוף לביקורת שיפוטית רק ביחס לתנאי הכשירות הקבועים, עשוי להיפסל בידי בג"ץ ויש להתנגד לו מטעמים מהותיים.<ref></ref> כמו כן, על דעת בהרב מיארה, הביע התנגדות להצעת תיקון לחוק היסוד האמור, לפיה מצב "נבצרות" של ראש הממשלה יחול רק במקרה של אי-מסוגלות פיזית או נפשית,<ref>[https://twitter.com/amirettin/status/1629792233321910274 ציוץ של אמיר אטינגר ברשת החברתית טוויטר], 26 בפברואר 2023</ref> אך ההצעה אושרה בכנסת. בהמשך הציג את התנגדות הייעוץ המשפטי לצמצום עילת הסבירות.

== חיים אישיים ==
מתגורר בהוד השרון, נשוי לרותם העובדת במכון וולקני, ואב לשלושה.

== פרסומים ==
* [https://www.nevo.co.il/Content/Safrut/TableOfContents/limon/ המאבק בטרור בראי המשפט הבין-לאומי], המכון למחקרי חקיקה ולמשפט השוואתי ע"ש הרי ומיכאל סאקר / נבו, ה'תשע"ו-2016
* "טרור במשפט הבינלאומי", בתוך משפט בינלאומי (רובי סיבל ויעל רונן – עורכים) (מהדורה שלישית, 2016)
* אביחי מנדלבליט וגיל לימון, "'במשפט תעשה לך מלחמה' – ועדת השופט יעקב טירקל לבדיקת אירועי המשט ו'לוחמת משפט'", בתוך ספר טירקל – פרקי הגות, עיון ומשפט (אהרן ברק, קארין כרמית יפת, אליקים רובינשטיין עורכים) (2019), עמ' 267
* אביחי מנדלבליט וגיל לימון, "שלטון החוק בשדה הקרב המודרני – על חקירת מקרי מוות שאירעו במסגרת המאבק בטרור", בתוך ספר מנחם פינקלשטיין – משפט, ביטחון וספר (שרון אפק, עופר גרוסקופף, שחר ליפשיץ, אלעד שפיגלמן עורכים) (2020), עמ' 279
* 
* 
* 
* 
* [http://www.israelbar.org.il/magazine/OrechHadin46/36/ אמון הציבור ביועץ המשפטי לממשלה], עורך הדין, גיליון 46, דצמבר 2020, עמ' 36
* 
<div class="mw-content-ltr">
* Gil Limon, "[https://jcpa.org/article/redifining-the-law-of-armed-conflict-legal-manipulations-regarding-israels-struggle-against-terrorism/ Redefining the Law of Armed Conflict? Legal Manipulations regarding Israel's Struggle against Terrorism, in Hamas, the Gaza War and Accountability under International Law]", Jerusalem Center for Public Affairs (2009)
* Avihai Mandelblit and Gil Limon, "[https://www.ijl.org/wp-content/uploads/2018/09/Justice-56-Final.pdf#page=15 Lawfare: The New Front of Asymmetric Conflicts]", 56 Justice 13 (2015)
</div>

== קישורים חיצוניים ==

* [https://www.gov.il/he/departments/people/gil-limon ד"ר גיל לימון], באתר של משרד המשפטים
* יסמין גואטה, [https://www.themarker.com/st/c/prod/tm/2016/40youngs/03/# הפרופיל של גיל לימון], ברשימת 40 הצעירים המבטיחים של TheMarker לשנת 2016
* ישי שנרב, [https://glz.co.il/גלצ/תוכניות/נכון-להבוקר/נכון-להבוקר21-01-2018-0801/עוזרו-הבכיר-של-מנדלבליט-חציה-של-קווים-אדומים-חדירה-למרחב-אישי ריאיון עם גיל לימון על ההפגנות מול ביתו של היועמ"ש מנדלבליט], בתוכנית נכון להבוקר, באתר גלי צה"ל, 21 בינואר 2018
* 
* יעל דן, [https://glz.co.il/גלצ/תוכניות/עושים-צהריים/עושים-צהריים17-02-2020-1301/עוזר-היועמש-הדרך-בה-פורסמו-תמלילי-מנדלבליט-לא-הגונה ריאיון עם גיל לימון על פרסום תמלולי היועמ"ש אביחי מנדלבליט בפרשת הרפז], בתוכנית עושים צהרים, באתר גלי צה"ל, 17 בפברואר 2020
* ירון דקל וחיים לוינסון, [https://www.kan.org.il/item/?itemid=77735 ריאיון עם גיל לימון בעניין הפגנות ברחוב בלפור], בתוכנית דקלוינסון, באתר תאגיד השידור הישראלי, 24 בספטמבר 2020
* 
* 

== הערות שוליים ==

קטגוריה:בוגרי האוניברסיטה העברית בירושלים: משפטים
קטגוריה:בעלי תואר דוקטור מהאוניברסיטה העברית בירושלים
קטגוריה:משנים ליועץ המשפטי לממשלה
קטגוריה:ישראלים שנולדו ב-1977